 11 ጥቅምቲ 2017 ምንጪ ስእሊ, KENA BETANCUR መግለጺ ስእሊ, ማእኸል ጃቪትስ ሕዚ እውን እቲ ዓብይ ስባር መስትያት ምሉእ ብምሉእ ደፊንናዮ ኢና ኢለ ኣይኣምንን ኣብ ቀፃሊ ፕረዚደንት ክኸውን እኽእል እየ ኣብ ቀፃሊ ድማ ካብ ሞንጎኽን እታ ሓንቲ ፕረዚደንት ክትኸውን ትኽእል እያ ንውድብ ዲሞክራቲክ ወኪለን ዝወዳደራ ዝነበራ ሂላሪ ክሊንተን ኣብ ወርሒ ሓምለ 2016 ዝተዛረበኦ እዩ ዋላ እኳ ሂላሪ ክሊንተን ኣብቲ ዝነበረ ፕረዚዳንታዊ መረፃ እንተዘይተዓወታ ነቲ መረፃ ዝመረፅኦ ቦታ ግና ምስ መደርአን ተመሳሳሊዩኮይኑ ማእኸል ጃቪትስ ካብ ከተማ ኒውዮርክ ካብ ዘለዉ እቲ ዝዓበየ ብመስትያት ዝተኸድነ ህንፃ እዩ ሂላሪ ፈላመይቲ ጓል ኣንስተይቲ ፕረዚደንት ብምዃን እንተዝምረፃ ነይረን ድማ እቲ ዝበለፀ ቦታ ምኾነ ነይሩ ሂላሪ ክሊንተን ኣብቲ መረፃ እኳ እንተዘይተዓወታ ኣብ ዝሓለፉ ዓሰርተ ዓመታት ብዝሒ ናብ ስልጣን ዝድየባ ደቂ ኣንስትዮ ግና ወሲኹ እዩ ከም ሓበሬታ ማእከል መፅናዕትን ምርምርን ፔው ኣብዚ ሕዚ እዋን ኣብ ዓለም 15ደቂ ኣንስትዮ ኣብ ስልጣን ይርከባ ካብ ሞንጎ እዚአን እተን ሸሞንተ ፈላሞት መራሕቲ ሃገር እየን ይኹን እምበር ካብ 193 ኣባል ሃገራት ውድብ ሕቡራት ሃገራት ትሕቲ 10 ሚእታዊት ደቂ ኣንስትዮ ጥራሕ እየን ኣብ መሪሕነት ዝርከባ እዘን መራሕቲ እዚአን ኣብ ደቂ ኣንስትዮ ዝነበረ ማሕለኻታት ዝሰበራ እየን ግና ኣብ ሃገረን ካልኦት ደቂ ኣንስትዮ ናብ ደረጀአን ክመፅኣ እናሰርሓ ድየን? 